CELEX: 62009CN0440
Language: da
Date: 2009-11-11 00:00:00
Title: Sag C-440/09: Anmodning om præjudiciel afgørelse indgivet af Sąd Najwyższy (Republikken Polen) den 11. november 2009 — Zakład Ubezpieczeń Społecznych mod Stanisława Tomaszewska

13.2.2010   
            
            
               DA
            
            
               Den Europæiske Unions Tidende
            
            
               C 37/2
            
         Anmodning om præjudiciel afgørelse indgivet af Sąd Najwyższy (Republikken Polen) den 11. november 2009 — Zakład Ubezpieczeń Społecznych mod Stanisława Tomaszewska
   (Sag C-440/09)
   2010/C 37/03
   Processprog: polsk
   
      Den forelæggende ret
   
   Sąd Najwyższy
   
      Parter i hovedsagen
   
   
      Sagsøger: Zakład Ubezpieczeń Społecznych
   
      Sagsøgt: Stanisława Tomaszewska
   
      Præjudicielt spørgsmål
   
   Skal Artikel 45, stk. 1, i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet (EFT 1971 II, s. 366) [udelades], sammenholdt med artikel 15, stk. 1, litra a), i Rådets forordning (EØF) nr. 574/72 af 21. marts 1972 om regler til gennemførelse af forordning (EØF) nr. 1408/71 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, som flytter inden for Fællesskabet (EFT 1972 I, s. 149) [udelades], fortolkes således, at den kompetente institution i en medlemsstat, når den fastslår, at en arbejdstager ikke har tilbagelagt en i henhold til denne stats lovgivning tilstrækkelig lang forsikringsperiode i den pågældende stat til at opfylde betingelserne for at erhverve ret til pension, skal medregne en forsikringsperiode tilbagelagt i en anden medlemsstat på en sådan måde, at institutionen skal foretage en fornyet beregning af den forsikringsperiode, som erhvervelsen af retten afhænger af, ved anvendelsen af de bestemmelser, der følger af national lovgivning, og derved behandle den i den anden stat tilbagelagte periode på samme måde som en periode tilbagelagt i indlandet, eller således, at institutionen skal tillægge den i den anden medlemsstat tilbagelagte periode til den i henhold til nævnte bestemmelser først beregnede indenlandske periode?